Eesti Entsüklopeediakirjastus

Eesti Entsüklopeediakirjastus (Eesti Entsüklopeediakirjastuse AS; lühend: EEK) oli Eestis tegutsenud teatme- ja aimekirjanduse väljaandmisele spetsialiseerunud kirjastus. Kirjastus andis välja eesti rahvusentsüklopeediat "Eesti entsüklopeedia".

EEK peatoimetajad 1991–1992  Ülo Kaevats 1992–1995  Toomas Varrak 1995–1999  Ülo Kaevats 2000–2002  Raul Kilgas 2002–2011  Hardo Aasmäe
Eesti Entsüklopeediakirjastuse eelkäija oli Eesti Riikliku Kirjastuse juurde 1963. aastal moodustatud "Eesti nõukogude entsüklopeedia" (ENE) peatoimetus. 1965. aastal läks ENE peatoimetus üle kirjastuse Valgus koosseisu. Ning 18. jaanuaril 1991 moodustati ENE peatoimetuse õigusjärglasena Eesti Entsüklopeediakirjastuse Aktsiaselts.

Ettevõtte konsolideeritud müügitulu oli 2006. aastal 16,3 miljonit krooni ning 2007. aastal 25,4 miljonit krooni, 2006. aastal oldi kahjumis 2,89 miljoni krooniga ning 2007. aastal kasumis 2,12 miljoni krooniga.Eesti Entsüklopeediakirjastuse AS 01.01.2007-31.12.2007 majandusaasta konsolideeritud aruanne

Ettevõtte suuraktsionärid olid 2009. aasta jaanuari alguse seisuga Hardo Aasmäe (osalus 25,6%), Jüri Ott (osalus 20,4%) ja Ülo Kaevats (osalus 12,0%).

2. juunil 2011 kuulutas Harju maakohus välja Eesti Entsüklopeediakirjastuse AS-i pankroti."Entsüklopeediakirjastus läks pankrotti", ERR, 2. juuni 2011 (vaadatud 24.11.2025) Pankrotimenetlus aga takerdus, sest kirjastuse viimase kontori omanik Ülemiste City konfiskeeris 9000-eurose üürivõla katteks firma kontoris olnud vara ja müüs maha. Pankrotihaldur Tiina Mitt hindas selle väärtuseks üle 4,3 miljoni euro. Mahamüüdud dokumentide, autorilepingute ja toimetamisel olnud raamatute asukoht on teadmata. Kaotsis on ka osa EE arhiivist, algatati kriminaaluurimine.Askur Alas "Eesti Entsüklopeedia iduneb internetis" Eesti Ekspress, 30. august 2012

Eesti Entsüklopeedia veebiversiooni loomise võttis üle MTÜ Entsüklopeedia, mis juba 2010. aastal sai selleks riikliku rahastuse. Eesti Entsüklopeediakirjastuse Aktsiaselts kustutati äriregistrist 2018. aastal, MTÜ Entsüklopeedia 2019. aastal.

 Vaata ka 

"Suur maailma atlas" – ilmus aastal 2005
"Maailma atlas" – ilmus aastal 2000
"Väike entsüklopeedia 2002" – ilmus aastal 2001
"Väike entsüklopeedia" – ilmus aastal 2006
 "A ja O" taskuteatmik 

 Viited 

 Välislingid 
 "Entsüklopeedia 12. köide oli mullune menuraamat", ERR, 16.01.2004
 "Entsüklopeediakirjastusel ilmus venekeelne teatmeteos", ERR, 22.04.2008
 Mihkel Kärmas, "K-tehing koolientsüklopeediaga", Eesti Ekspress, 28. august 2008
 Gert D. Hankewitz, "Entsüklopeediakirjastus võlgneb Krediidipangale üle miljoni", Postimees, 17. november 2009 
 "Entsüklopeediakirjastus tegutseb kuristiku serval", Delfi (Ärileht), 11. mai 2010
 "Entsüklopeediakirjastus läks pankrotti", ERR, 2. juuni 2011
 Askur Alas, "Eesti Entsüklopeedia iduneb internetis", Eesti Ekspress, 30. august 2012

Kategooria:Eesti kirjastused
Kategooria:Eesti endised ettevõtted